**VÝZVA NA PREDKLADANIE PONÚK**

**k zákazke s nízkou hodnotou podľa ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**na predmet zákazky: *„*Nákup zubných kefiek, medzizubných kefiek*“***

**1.** **Identifikácia obstarávateľskej organizácie**

Názov: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

Štát: Slovenská republika

IČO: 35 937 874

DIČ: 20 22 02 70 40

URL: <https://www.vszp.sk/>

Profil: <https://www.uvo.gov.sk/vyhladavanie-profilov/zakazky/9262>

**2. Predmet zákazky**

**2.1. Názov predmetu zákazky:**

Nákup zubných kefiek, medzizubných kefiek

**2.2. Opis predmetu zákazky:**

|  |  |
| --- | --- |
| **Názov položky** | **Množstvo v ks** |
| Zubné kefky | 4 000 |
| Medzizubné kefky 0,7 mm | 3 000 |
| Zubné kefky pre deti | 3 000 |

**A) zubná kefka:**

s ultra jemnými, husto osadenými a dokonale zaoblenými vláknami, malou hlavičkou, pevná a tvarovaná rúčka umožňujúca ľahšiu kontrolu správnej čistiacej techniky (tlaku a smerovania vlákien). Min. počet štetiniek 4900. Balenie jednotlivo – hygienicky.

**B) medzizubná kefka:**

s držiakom, nasadenou vymeniteľnou medzizubnou kefkou a ochrannou krytkou s tenkým drôteným jadrom pre pacientov, ktorí medzizubné kefky ešte nepoužívali alebo s nimi len začínajú. Balenie jednotlivo veľkosť 0,7 mm, hygienicky.

**C) zubná kefka pre deti:** jemné vlákna, malá hlavička, husto osadené vlákna a čistenie bez tlaku. Min. počet štetiniek 7000. Balenie jednotlivo – hygienicky.

**D) doprava:**

Jednorazová doprava zákazky v definovaných množstvách, so zabezpečením potvrdenia o prevzatí a doručenia sprievodných prepravných dokladov.

**3.** **Miesto a lehota poskytnutia predmetu zákazky**

**3.1. Miesto dodania predmetu zákazky:**

VšZP, a.s., Panónska cesta 2, Bratislava.

**3.2.** **Trvanie Zmluvy alebo lehoty uskutočnenia:**

Predávajúci sa zaväzuje dodať celý predmet zmluvy do **30 kalendárnych dní** odo dňa nadobudnutia účinnosti tejto zmluvy.

1. **Predpokladaná hodnota zákazky**

14 540,00 bez DPH.

1. **Zmluva**

Typ zmluvy na dodanie predmetu zákazky: Kúpna zmluva uzavretá podľa zákona č. 511/1991 Zb. Obchodný zákonník v znení neskorších predpisov.

1. **Príprava a obsah ponuky**
   1. **Vyhotovenie ponuky**
      1. Vyhlásenia, potvrdenia, doklady a iné dokumenty tvoriace ponuku, požadované v tejto Výzve, môžu byť v ponuke predložené aj ako kópie. Originály alebo ich úradne osvedčené kópie predloží úspešný uchádzač pri podpise Zmluvy k nahliadnutiu.
      2. Ponuka a ďalšie doklady, vyhlásenia, potvrdenia a dokumenty musia byť predložené v slovenskom jazyku.
      3. Uchádzač predloží ponuku v jednom origináli.
   2. **Obsah ponuky**
      1. Podmienky účasti

1. Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1, písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“):

a) je oprávnený dodávať tovar – uchádzač preukazuje doloženým dokladom o oprávnení poskytovať službu, ktorá zodpovedá predmetu zákazky

b) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu - uchádzač preukazuje doloženým čestným vyhlásením

* + 1. Dokladová časť ponuky

1. Vyhlásenia uchádzača - uchádzač predloží podpísané vyhlásenie podľa prílohy č. 1 tejto Výzvy.
2. Zoznam subdodávateľov - uchádzač predloží podpísané vyhlásenie podľa prílohy č. 2 tejto Výzvy.
3. Špecifikácia konkrétnych produktov, ktoré uchádzač ponúka podľa prílohy č. 3 tejto výzvy.
4. Vyplnený Návrh Kúpnej zmluvy podpísanú na znak súhlasu s obchodnými podmienkami oprávnenou osobou konajúcou za uchádzača.
5. **Podmienky predkladania cenovej ponuky** 
   1. **Miesto a lehota na predkladanie ponúk**
      1. Lehota na predkladanie ponúk je do **20.01.2021** **do 09:00 hod.**
      2. Uchádzači predložia svoje ponuky elektronicky priamo do systému JOSEPHINE umiestnenom na webovej adrese https://josephine.proebiz.com/ do lehoty na predkladanie ponúk.
      3. Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/ Pri vkladaní ponuky uchádzači postupujú nasledovne:

- dokumenty uchádzač vkladá v okne „PONUKY“ v časti „Ponuka (súbor priloží uchádzač cez tlačidlo +)“.

- V prípade otázok týkajúcich sa registrácie a vloženia ponúk do daného systému môže uchádzač kontaktovať správcu systému houston@proebiz.com alebo telefonicky +421 220 255 999..

* 1. **Lehota viazanosti cenovej ponuky**
     1. Lehota viazanosti ponúk je do **31.03.2021**.
     2. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľskou organizáciou.

1. **Vysvetľovanie**
   1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať obstarávateľskú organizáciu v systéme JOSEPHINE o ich vysvetlenie.
   2. Do predmetu správy záujemca uvedie označenie „Žiadosť o vysvetlenie“. Uchádzač musí svoju žiadosť doručiť obstarávateľskej organizácii max. ***48 hodín (počas pracovných dní) pred uplynutím lehoty na predkladanie ponúk***, tak aby mala obstarávateľská organizácia dostatok času na spracovanie žiadosti a doručenie odpovede všetkým záujemcom.
   3. Záujemcom bude vysvetlenie doručené elektronicky v systéme JOSEPHINE ***najneskôr 24 hodín (počas pracovných dní) pred uplynutím lehoty na predkladanie ponúk.*** O doručení správy bude záujemca informovaný prostredníctvom notifikačného emailu na e-mailovú adresu zadanú pri registrácií.
2. **Hodnotenie ponúk a oznámenie výsledkov**
   1. **Kritéria na hodnotenie ponúk:**

**najnižšia cena** za celý predmet zákazky v EUR s DPH

* 1. **Verejný obstarávateľ si vyhradzuje právo neprijať ani jednu z predložených ponúk.**

1. **Obchodné podmienky**

Plnenie s úspešným uchádzačom, ktorého ponuka bola prijatá, bude realizované na základe Kúpnej zmluvy.

V Bratislave, dňa 13.01.2021.

**Prílohy:**

Príloha č. 1: Formulár Vyhlásenie uchádzača

Príloha č. 2: Formulár Zoznam subdodávateľov

Príloha č. 3: Špecifikácia predmetu zákazky

v. r.

Mgr. Daniela Krnáčová

Odbor verejného obstarávania

Všeobecná zdravotná poisťovňa, a.s.

**Príloha č. 1**

**VYHLÁSENIA UCHÁDZAČA**

uchádzač (obchodné meno a sídlo/miesto podnikania uchádzača) ........................ týmto vyhlasuje, že

je dôkladne oboznámený a súhlasí s podmienkami obstarávania „***Nákup zubných kefiek, medzizubných kefiek***“, ktoré sú určené vo Výzve na predloženie ponuky, jej prílohách a v iných dokumentoch poskytnutých obstarávateľskou organizáciou v lehote na predkladanie ponúk,

všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,

jeho zakladateľom, členom alebo spoločníkom nie je politická strana alebo politické hnutie,

predkladá iba jednu ponuku a nie je osobou, ktorej technické alebo odborné kapacity by použil iný uchádzač na preukázanie svojej odbornej alebo technickej spôsobilosti v tomto obstarávaní,

nie je členom skupiny dodávateľov, ktorá ako iný uchádzač predkladá ponuku.

.........................................

(podpis oprávnenej osoby)

V ..........................., dňa ...................

**Príloha č. 2**

**Zoznam subdodávateľov**

Obchodné meno: .......................................

Adresa sídla: ..............................................

I. \*Zabezpečenie predmetu zákazky „***Nákup zubných kefiek, medzizubných kefiek*“**, vyhlásenej podľa zákona o verejnom obstarávaní, vo veci ktorej je uzatvorená **Kúpna zmluva,** budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto dohody, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu dohody nebudeme plniť prostredníctvom subdodávateľov.

.........................................

(podpis oprávnenej osoby)

V ..........................., dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.

**Príloha č. 3**

**Špecifikácia predmetu zákazky**

**Uchádzač vyplní konkrétne produkty, ktoré ponúka (označí ich obchodným názvom, značkou príp. modelom, resp. linkom na katalóg):**

|  |  |  |
| --- | --- | --- |
| **Predmet zákazky** | **Počet ks** | **Návrh uchádzača** |
| Zubné kefky | **4 000** |  |
| Medzizubné kefky 0,7 mm | **3 000** |  |
| Zubné kefky pre deti | **3 000** |  |

.........................................

(podpis oprávnenej osoby)

V ..........................., dňa ...................